Mesong ya di-20 tša September 2016, maphodisa ao a bego a itlhamile e bile a itswaletše difahlego ao a šomago lefapheng le le kgethegilego la maphodisa a ile a ya Holong ya Mmušo yeo e lego motseng wa Nezlobnaya tikologong ya Stavropo. A ile a roba mabati gomme a tsena ka Holong, ka morago ga moo a bea dikgatišo tše mmalwa tša Dihlatse tša Jehofa tšeo di thibetšwego nageng yeo. Ke moka, maphodisa ao a ile a itira eka a hweditše dikgatišo tšeo ge a be a phuruphutša. 11 Lefaseng ka bophara basadi ba ka kwešiša bohloko bja Maria. Nywageng e ka bago e 4 000 pele ga moo, Jehofa o be a boletše e sa le pele gore basadi ka moka ba be ba tla kwa bohloko ge ba belega ka baka la sebe sa leabela. (Gen. 3:16) Ga go na bohlatse bjo bo bontšhago gore Maria ga se a kwa bohloko. Pego ya Luka ga e hlalose bohloko bjo a bo kwelego, e fo re: “A belega morwa wa gagwe wa leitšibulo.” (Luka 2:7) Ee, “leitšibulo” la gagwe le be le gorogile—ngwana wa mathomo baneng ba Maria ba šupago ge ba feletše. (Mareka 6:3) Lega go le bjalo, yo o be a tla fapana le bona. Morwa yo e be e se feela leitšibulo la Maria, eupša e be e le “leitšibulo la tlholo yohle” ya Jehofa, Morwa yo a tswetšwego a nnoši wa Modimo!—Bakol. 1:15.